Legalább 19 ember meghalt Florida középső részén Lady Lake és Paisley városában, miután heves viharok és egy tornádó söpört végig a városokon az éjszaka közepén. A halálos áldozatok közül tizenegyen Paisleyben, hárman pedig Lady Lake-ben haltak meg. A halálos áldozatok száma várhatóan emelkedni fog, amint a mentőcsapatok holnap reggel folytatják a munkát. Volusia, Sumter, Lake és Seminole megyében szükségállapotot hirdettek, mivel több tucat ház, lakókocsi és egy templom is megsemmisült. Ruhák és bútorok vannak szétszórva a romos házak körül, és fadarabok hevernek szanaszét. Jelentések szerint a vihar autókat borított fel vagy repített a levegőbe. "Ma a kutatás és a mentés a prioritásunk" - mondta Charlie Crist floridai kormányzó. A mentők még mindig a roncsok között kutatnak annak érdekében, hogy túlélőket vagy esetlegesen további holttesteket találjanak.
Florida kormányzója, Charlie Crist meglátogatta Lady Lake és Paisley városát.